La Nativitat (Robert Campin)

context: El tractament que ha tingut en l'art ha evolucionat. Fins al segle xiv es presentava la Mare de Déu ajaguda en un llit i posteriorment apareix agenollada adorant l'infant o asseguda al seu costat. Sant Josep era inicialment representat com una figura secundària d'aspecte trist, si bé va evolucionar ocupant els gestos d'adoració de Maria. El Nen Jesús es representa jagut dins d'un cistell, sobre una menjadora plena de palla, sobre un llençol o sobre el mantell de Maria. Habitualment porta bolquers, si bé en aquest període se'l mostra despullat. Durant el Renaixement feia el gest de beneir. Els àngels cantant Gloria in Excelsis Deo varen començar a representar-se a partir del segle vi. El bou i l'ase es varen començar a representar a partir de l'any 343 i alguns estudiosos varen associar-los simbòlicament amb el judaisme (bou) i el paganisme (ase) interpretant el text d'Isaïes on diu «Un bou coneix el seu propietari, i un ase, l'estable del seu amo, però a mi, Israel no em coneix, el meu poble m'ignora».［Isaïes 1:3］[10]
qas: answers: text: ajaguda en un llit
question: Com es presentava la Mare de Déu fins al segle xiv?

answers: text: adorant l'infant o asseguda al seu costat
question: Com apareix posteriorment?

answers: text: com una figura secundària d'aspecte trist
question: Com era representat Sant Josep?

answers: text: el gest de beneir
question: Quin gest feia Jesús durant el Renaixement?

answers: text: a partir de l'any 343
question: Quin any es van començar a representar el bou i l'ase?

context: Al costat del camí es veuen salzes i altres arbres de gran alçada; un home i una dona vestits amb capes i acompanyats d'una camperola amb una cistella d'ous al cap, s'incorporen des d'un altre camí lateral que travessa un prat envoltat per una tanca d'estaques. Més endavant del camí es troba una gran casa de camp amb un pati envoltat d'alts murs, després un grupet de cases al costat d'un llac enclavat entre els turons i unes vinyes enfilades en un vessant, una altra referència a l'Eucaristia. A l'esquerra, al final del camí, es troba una ciutat emmurallada amb molts edificis esplèndids, per sobre de la qual s'observa un petit castell enfilat en un promontori rocós. El sol neix entre el cim de dues muntanyes i cal interpretar els seus raigs com un símbol de renovació i redempció —sol invictus—. Campin no acostumava a fer servir la natura com a fons, si bé en aquesta imatge va demostrar ser un pintor sensible del paisatge, que va saber recollir no tan sols els detalls, sinó les subtileses de l'atmosfera, de la llum i de l'aire.[14]
qas: answers: text: de gran alçada
question: Com són els arbres del costat del camí?

answers: text: una gran casa de camp
question: Què hi trobem més endavant del camí?

answers: text: l'Eucaristia
question: De què són referència les vinyes?

answers: text: renovació i redempció
question: Què simbolitza la sortida del sol?

answers: text: la natura
question: Què no acostumava a fer servir com a fons?

context: La Nativitat és una de les obres més destacades de Robert Campin, conegut com el Mestre de Flémalle; es troba al Museu de Belles Arts de Dijon des de 1928. Guarda algunes diferències amb altres obres d'aquesta temàtica: l'escena és captada de dia i hi apareixen les llevadores, Zelemi i Salomé, uns personatges que estaven descrits als Evangelis apòcrifs. A més de la Nativitat, l'obra representa l'adoració dels pastors que apareixen per la finestra, amb menys protagonisme del que és habitual; una altra cosa no habitual és la disposició del bou, d'esquena al Nen Jesús, en comptes d'escalfar-lo amb el seu alè. Josep no és aquí un personatge secundari, sinó que té un paper actiu, subjectant una espelma, un dels molts simbolismes que conté la imatge. El paisatge del fons és similar al d'obres contemporànies; és clarament de Flandes o Borgonya.[1] L'obra va ser probablement un encàrrec del duc de Borgonya per a la cartoixa de Champmol.[2]
qas: answers: text: el Mestre de Flémalle
question: Com es coneixia a Robert Campin?

answers: text: al Museu de Belles Arts de Dijon
question: On podem veure aquesta obra?

answers: text: Zelemi i Salomé
question: Quins personatges descrits als Evangelis apòcrifs hi apareixen?

answers: text: d'esquena al Nen Jesús
question: Com està el bou?

answers: text: una espelma
question: Què subjecta Sant Josep?

context: Josep no és aquí un personatge secundari sinó un venerable ancià. Sosté en una mà una espelma que protegeix del vent amb l'altra mà, encara que sigui de dia, per a recordar a l'espectador que Jesús va néixer de nit i la foscor va deixar pas a la llum.[14] Aquesta representació de Josep cal relacionar-la amb les revelacions de Santa Brígida de Suècia (s.XIV),[16] on la santa se veia incorporada a l'escena i aportava una descripció detallada del part. En aquesta revelació apareix per primer cop la figura de l'espelma portada per Josep.[17]
qas: answers: text: un venerable ancià
question: Com és representat Josep?

answers: text: una espelma
question: Què protegeix del vent amb una mà?

answers: text: que Jesús va néixer de nit
question: Què ens recorda l'espelma?

answers: text: amb les revelacions de Santa Brígida de Suècia
question: Amb quines revelacions podem relacionar aquesta representació de Josep?

answers: text: la figura de l'espelma
question: Què apareix per primer cop en aquestes revelacions?

context: La història es narra a l'evangeli segons Lluc (Lluc 2:1-7) on s'explica com Maria i Josep s'havien desplaçat a Betlem per atendre a un edicte d'empadronament ordenat per Cèsar August quan la Mare de Déu es va posar de part. No havien pogut trobar cap allotjament i es varen instal·lar en un pessebre. Després del part, el Nen Jesús va ser faixat amb bolquers i dipositat en una menjadora per al bestiar. Els àngels presents per acompanyar al nou messies varen difondre la notícia.
qas: answers: text: a l'evangeli segons Lluc
question: On es narra la història?

answers: text: per atendre a un edicte d'empadronament
question: Per a què es desplacen a Betlem?

answers: text: Cèsar August
question: Qui va ordenar l'edicte?

answers: text: en un pessebre
question: On es van instaŀlar?

answers: text: Els àngels
question: Qui va difondre la notícia?